 Fayose: Àwòrán ìgbeyàwó ọmọ Fayose táwọn èèyàn ń kẹkòó nípa òṣèlú lára rẹ Tẹrin tayọ lawọn mejeeji fi pade ara wọn nibi igbeyawo ọmọ Fayose Ọrọ to jọ mọ iru eleyi lo gba ẹnu awọn eeyan kan loju opo ayelujara lẹyin ti aworan awọn oloṣelu mejeeji lu sita nibi ti wọn ti n dọwẹkẹ nibi igbeyawo ọmọ Ayodele Fayose. Kete ti aworan wọn yii jade sita lawọn kan ti n sọ pe o ṣe afihan pe awọn to n pariwo ija laarin awọn oloṣelu ni lati lọ yẹ ara wọn wo. Kia lawọn eeyan tun ti wa aworan miran to safihan Minisita feto irina Naijiria Rotimi Amaechi nibi ti oun naa ti n ba Felix Obuah bawọ. Ṣaaju asiko yii, Amaechi ti wọ Obuah lọ ile ẹjọ lori ẹsun pe o n ba oun lorukọ jẹ ti o si ni ki o san owo itanran ọọdúnrún biliọnu naira nigba naa. Arakunrin Ariyo Dare Atoye tilẹ sọ apẹrẹ ni aworan ti Fayose ati Fayemi ya pọ jẹ to si n fi han pe awọn mejeeji yoo yi pada ba ara wọn ṣiṣẹ Bi a ko ba tilẹ le sọ ohun to wa ninu ọkan wọn eyi to han ni pe agbo oṣelu ni Naijiria jẹ ibi ti a ti ma n da ọrẹ. Nibẹ naa lawọn miran a si ti ma dọta ti ija wọn ko ni pari. Pupọ awọn alatilẹyin oloṣelu ni ija wọn kii saba pari ayafi ti awọn ti wọn n gbe lẹyin wọn ba ni o to gẹ. Bi eeyan ba fi ti wọn ṣe, ko ni fẹrẹẹ si ẹni ti yoo ba ara wọn ṣọrẹ. Àwọn iròyin tì ẹ leè ní ìfẹ síí: : Ẹ ma gbe ọrọ oloṣelu lori, ṣe ẹ ri Fayemi ati Fayose nibi iyawo ọmọ Fayose abi ẹ ko ri wọn?. 